Avstriyada koronavirus sabab uchinchi lokdaun boshlandi

Avstriyada uydan tashqariga chiqish, xizmat ko‘rsatish tashkilotlari faoliyati hamda Yangi yil tadbirlarini o‘tkazishga cheklovlar joriy etildi. Avstriya kansleri Sebastyan Kursning so‘zlariga ko‘ra, yangi choralarning qo‘llanilishi ommaviy vaksinatsiya boshlangunga qadar kasallanish holatlarini kamaytirish maqsadida joriy etilmoqda, deb xabar beradi “RBK”.

Lokdaun yoz fasliga mo‘ljallangan “normal hayot tarziga qaytish” kompleks choralarining birinchi bo‘g‘iniga aylanadi. Kursning ta’kidlashicha, hozirda Avstriyadagi vaziyat Yevropaning boshqa mamlakatlariga qaraganda yengilroq, kasallanish holatlari kamaygan, biroq hamon “yuqori darajada” qolmoqda. Ob-havo sharoitlari — past harorat va quyosh nurining yetarli emasligi vaziyatni istalgan vaqtda yomonlashtirib yuborishi mumkin.
Shunday qilib, 26-dekabrdan 18-yanvarga qadar quyidagi cheklovlar amalda bo‘ladi:
Dindorlar uchun Rojdestvo bayramini nishonlashning maxsus qoidalari ishlab chiqilgan. Bayramlardan so‘ng va 17-yanvarga qadar jamoat xizmatlari ham taqiqqa uchragan. 6—7-yanvar kunlari Rojdestvoni nishonlaydigan pravoslavlar uchun istisno mavjud.

Eslatib o‘tamiz, Avstriyada 17-noyabrdan ikkinchi karantin joriy qilingandi. Dekabr oyining boshida Avstriyada koronavirusni aniqlash bo‘yicha aholini ommaviy testdan o‘tkazish boshlangani haqida xabar berilgandi.